hotchpotch/miracl-hf-unified huggingface dataset:
জ্যাক রাইডার
জন জ্যাক রাইডার, এমবিই (; জন্ম: ৮ আগস্ট, ১৮৮৯ - মৃত্যু: ৩ এপ্রিল, ১৯৭৭) ভিক্টোরিয়ার কলিংউডে জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অধিনায়কত্ব করেন তিনি। দলে তিনি মূলতঃ অল-রাউন্ডার ছিলেন। আক্রমণাত্মক ব্যাটিংয়ের অধিকারী জ্যাক রাইডার ড্রাইভে অভিজ্ঞতা প্রদর্শন করেন। তাঁর মিডিয়াম-পেস বোলিং যথেষ্ট কার্যকর ছিল। ঘরোয়া ক্রিকেটে ভিক্টোরিয়া বুশর‌্যাঞ্জার্সের পক্ষে খেলেন।
ডন ব্র্যাডম্যানের প্রথম টেস্ট অধিনায়কত্বের সময় তিনিও দলের সদস্য ছিলেন। তাঁর টেস্ট গড় অ্যালান বর্ডারের চেয়েও বেশী। ইংল্যান্ডের বিপক্ষে ৪টি ও দক্ষিণ আফ্রিকার বিপক্ষে ১টি সিরিজে অংশগ্রহণ করেন। তন্মধ্যে ১৯২১-২২ মৌসুমে দক্ষিণ আফ্রিকার বিরুদ্ধে অনুষ্ঠিত সিরিজে তাঁর ব্যাটিং গড় শতাধিক ছিল। ১৯২৪-২৫ মৌসুমে ইংল্যান্ডের বিপক্ষে অপরাজিত ২০১* রান করেন যা তাঁর ব্যক্তিগত সর্বোচ্চ রান। অ্যাডিলেড ওভালে অনুষ্ঠিত ঐ খেলায় তিনি দীর্ঘ সাড়ে ছয় ঘন্টা ক্রিজে অবস্থান করেন। এ রান সংগ্রহের সময় টমি অ্যান্ড্রুজের সাথে ১৩৪ ও বার্ট ওল্ডফিল্ডের সাথে ১০৮ রানের জুটি গড়েন।
স্থানীয় ক্রিকেট দলে দীর্ঘদিনের সম্পৃক্ততার কারণে তিনি 'কলিংউডের রাজা' নামে পরিচিতি পান। ৩৩টি জেলা খেলায় ১২,৬৭৭ রান ও ৬১২ উইকেট দখল করেন। এ রেকর্ডটি অদ্যাবধি অক্ষত রয়েছে। একমাত্র টেস্ট ক্রিকেটার হিসেবে অভিষেক টেস্টের উভয় ইনিংসে দুঃখজনকভাবে রান আউটের শিকার হন। এছাড়াও প্রথম অস্ট্রেলীয় হিসেবে ৫০.০০-এর অধিক ব্যাটিং গড়ের অধিকারী হন। যে-কোন টেস্টের এক ইনিংসে সর্বাধিকসংখ্যক বল মোকাবেলা করার রেকর্ডের অধিকারী তিনি। সাত নম্বরে মাঠে নেমে তিনি ৪৬১ বল খেলেছিলেন।
১৯৭৭ সালে মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে সাবেক খেলোয়াড়দের মধ্যে জ্যেষ্ঠতম ছিলেন। ঐ খেলার মাত্র কয়েক সপ্তাহ পর তাঁর দেহাবসান ঘটে।
নির্বাক
নির্বাক একটি ভারতীয় বাংলা চলচ্চিত্র। এই চলচ্চিত্রটি পরিচালনা করেছেন সৃজিত মুখোপাধ্যায়। অভিনয় করেছেন সুস্মিতা সেন, যীশু সেনগুপ্ত, ঋত্বিক চক্রবর্তী এবং অঞ্জন দত্ত। সৃজিত পরিচালিত সেরা চলচিত্রগুলোর মধ্যে একটি হলো নির্বাক।এই চলচিত্রেই সুস্মিতা সেন সর্বপ্রথম বাংলা ভাষায় অভিনয় শুরু করেন।.
দ্য বুক থিফ (চলচ্চিত্র)
দ্য বুক থিফ ২০১৩ সালের মার্কিন-জার্মান যুদ্ধ নাট্য চলচ্চিত্র। এটি পরিচালনা করেছেন ব্রিয়ান পার্সিভল এবং অভিনয়ে ছিলেন জিওফ্রে রুশ, এমিলি ওয়াটসন, সোফি ন্যালিস প্রমুখ। মার্কুস জুসাক রচিত একই নামের উপন্যাসের ওপর ভিত্তি করে চলচ্চিত্রটির অভিযোজিত চিত্রনাট্য রচনা করেছেন মাইকেল পেটরোনি। টুয়েন্টিয়েথ সেঞ্চুরি ফক্সের ব্যানারে চলচ্চিত্রটি প্রযোজনা করেছেন কারেন রসেনপেল্ট এবং কেন ব্ল্যাঙ্কাটো। চিত্রগ্রহণ করেছন ফ্লোরিয়ান বালহ্যাস এবং সম্পাদনা করেছেন জন উইলসন। এই চলচ্চিত্রে অস্কার বিজয়ী সুরকার জন উইলিয়ামসের একটি বাদ্যযন্ত্র স্কোর উপস্থিত হয়েছে।
চলচ্চিত্রটি এক তরুণী সম্পর্কিত যে নাৎসি যুগে তার জার্মান দত্তকপ্রাপ্ত পরিবারের সাথে বাস করতো। দত্তকপ্রাপ্ত বাবা তাকে পড়তে শেখানোয় মেয়েটি "ধার" করে বই আনতে শুরু করে এবং তাদের বাড়িতে আশ্রিত এক ইহুদি শরণার্থীকে পড়ে শোনাতে থাকে।
"দ্য বুক থিফ" অক্টোবর ৩, ২০১৩ সালে মিল ভ্যালে চলচ্চিত্র উৎসবে প্রথম প্রদর্শিত হয় এবং নভেম্বর ২৭, ২০১৩ সালে সাধারণের জন্য মার্কিন যুক্তরাষ্ট্রে মুক্তি দেয়া হয়েছিল। চলচ্চিত্রটি প্রেক্ষাগৃহে মুক্তির পর মিশ্র পর্যালোচনা লাভ করে যেখানে কিছু সমালোচক এটিকে "যুদ্ধে নবীন পরিপ্রেক্ষিত" সৃষ্টিকারী হিসেবে প্রশংসা করেন গল্পে "মানবতার সামঞ্জস্যপূর্ণ বন্ধন" প্রদর্শনের জন্য, অন্যদিকে কেউ কেউ এটিকে "অবাধ আখ্যান" হিসেবে চিহ্নিত করেছেন। $১৯ মিলিয়ন বাজেটের চলচ্চিত্রটি বক্স অফিসে $৭৬ মিলিয়নের অধিক আয়ের সাফল্য অর্জন করে।
"দ্য বুক থিফ" এর স্কোরের জন্য একাডেমি পুরস্কার, গোল্ডেন গ্লোব এবং বাফটা মনোনয়ন লাভ করে। চলচ্চিত্রে তার ভূমিকার জন্য সোফি ন্যালিস প্রধান বা পার্শ্ব ভূমিকায় শ্রেষ্ঠ কর্মসঞ্চালনের জন্য হলিউড চলচ্চিত্র উৎসব স্পটলাইট পুরস্কার, স্যাটেলাইট নিউকামার পুরস্কার, এবং ফিনিক্স ফিল্ম ক্রিটিকস সোসাইটি অ্যাওয়ার্ড লাভ করেন। চলচ্চিত্রটি মার্চ ১১, ২০১৪ সালে ব্লু-রে এবং ডিভিডি সংস্করণে মুক্তি দেয়া হয়।
চলচ্চিত্রের সঙ্গীর সুরারোপ করেছেন অস্কার বিজয়ী সুরকার জন উইলিয়ামস এবং সাউন্ডট্র্যাক অ্যালবাম সনি ক্লাসিকাল কর্তৃক মুক্তি দেয়া হয়। অ্যালবামটি মার্কিন যুক্তরাষ্ট্রে নভেম্বর ১৯, ২০১৩ সালে মুক্তি দেয়া হয়। এটি শ্রেষ্ঠ অরিজিনাল স্কোর হিসেবে একাডেমি পুরস্কার, গোল্ডেন গ্লোব এবং বাফটা পুরস্কারের জন্যে মনোনীত হয়েছিল। এটি ৫৭তম গ্র্যামি এ্যাওয়ার্ডে শ্রেষ্ঠ যন্ত্র অ্যালবাম পুরস্কার পায়।
"দ্য বুক থিফ" ২০০৫ সালের পর প্রথম চলচ্চিত্র যেখানে স্টিভেন স্পিলবার্গের পরিচালনা ব্যতীত উইলিয়ামস অন্য কারো চলচ্চিত্র স্কোর করেছেন।
মূলত ২০১৪ সালের ১৭ই জানুয়ারিতে "দ্য বুক থিফ" এর মুক্তির তারিখ নির্ধারিত ছিল,কিন্তু নির্ধারিত সময়সূচীর আগেই এর কাজ সমাপ্ত হয়ে যাওয়ার কারণে এবং যাতে করে চলচ্চিত্রটি ২০১৩-১৪ পুরস্কার মৌসুমে প্রতিযোগিতা করতে পারে তার জন্য সীমিত প্রেক্ষাগৃহে মুক্তি দেয়া হয় ২০১৩ সালের ৮ই নভেম্বর। তবে এটি অক্টোবর ৩, ২০১৩ সালে মিল ভ্যালে চলচ্চিত্র উৎসবে প্রিমিয়ার করা হয় এবং অক্টোবর ২৯, ২০১৩ সালে সাভানা চলচ্চিত্র উৎসবেও প্রদর্শন করা হয়। চলচ্চিত্রটি নভেম্বর ২৭, ২০১৩ সালে বিশ্ব্যাপী মুক্তি দেয়া হয়।
"দ্য বুক থিফ" মার্চ ১১, ২০১৪ সালে ব্লু-রে এবং ডিভিডি সংস্করণে মুক্তি দেয়া হয়।
নজদ অভিযান
নজদ অভিযান হল উসমানীয় সাম্রাজ্যের পক্ষ থেকে মিশর কর্তৃক পরিচালিত ধারাবাহিক সামরিক অভিযান। এটি ১৮১১ সাল থেকে ১৮১৮ সাল পর্যন্ত স্থায়ী উসমানীয়-সৌদি যুদ্ধের অংশ। ১৮১৭-১৮ সময়ের এই অভিযানে ইবরাহিম পাশা নেতৃত্ব দেন। সুলতান দ্বিতীয় মাহমুদের আদেশে দিরিয়া জয় ও প্রথম সৌদি রাষ্ট্রের পতন ঘটানো তাদের লক্ষ্য ছিল।
হানাকিয়াহ থেকে প্রায় ৩০,০০০ সৈনিক মদিনার পশ্চিমে অগ্রসর হয়। ১৮১৭ সালের নভেম্বরে তারা মাওয়িয়া গ্রাম দখল করে। এরপর আল রাস, আল খাবরা, উনাইজা ও বুরাইদা ডিসেম্বরে দখল করা হয়। ১৮১৮ সালের এপ্রিলে তারা দিরিয়া পৌছায়। কয়েকমাস অবরোধ করার পর ৯ সেপ্টেম্বর আবদুল্লাহ বিন সৌদ সমর্পণ করেন।
ইয়েনবুর যুদ্ধ
ইয়ানবুর যুদ্ধ ১৮১১ সালে সংঘটিত সৌদি ও উসমানীয়দের মধ্যকার একটি রক্তপাতহীন মুখোমুখি অবস্থাকে নির্দেশ করে। উসমানীয় সুলতান মিশরের মুহাম্মদ আলি পাশাকে সৌদিদের কাছ থেকে মক্কা পুনরুদ্ধারের আদেশ দেন। মুহাম্মদ আলি তার ছেলে তুসুন পাশাকে ১০,০০০ সৈনিক দিয়ে পাঠান। তারা ইয়ানবুতে অবতরণ করে অভিযান শুরু করে এবং একে অন্যান্য শহর জয় করার জন্য এই শহরকে স্টেশন হিসেবে ব্যবহার করা হয়।
তুসুনের বাহিনী সফলভাবে ইয়ানবুতে অবতরণ করে। সৌদিদের মাত্র ৭০ জন লোক উপস্থিত ছিল এবং তারা আত্মসমর্পণ করে।
দিরিয়া অবরোধ
দিরিয়া অবরোধ ১৮১৮ সালে উসমানীয়-সৌদি যুদ্ধের শেষপর্যায়ে নজদ অভিযানের সময় সংঘটিত হয়। ইবরাহিম পাশার বাহিনী দিরিয়া পৌছালে আবদুল্লাহ বিন সৌদ দুর্বল সেনাবাহিনী নিয়ে তার রাজধানী রক্ষা করতে থাকেন। কয়েক মাসের অবরোধের পর ৯ সেপ্টেম্বর আবদুল্লাহ বিন সৌদ আত্মসমর্পণ করেন। তাকে বন্দী করে তার কোষাধ্যক্ষ ও সচিবকে সহ কায়রো নিয়ে যাওয়া হয়। পরে আবদুল্লাহকে ইস্তানবুল পাঠানোর পর সেখানে মৃত্যুদন্ড দেয়া হয়। আরব উপদ্বীপের সকল প্রতিপক্ষকে দমন করে ইবরাহিম পাশা কায়রো ফিরে আসেন।
আল সাফরার যুদ্ধ
আল সাফরার যুদ্ধ উসমানীয়-সৌদি যুদ্ধ চলাকালীন সময়ে সংঘটিত হয়। তুসুন পাশার বাহিনী মদিনা পুনরুদ্ধারের জন্য গোলন্দাজ বাহিনী ও সরঞ্জাম নিয়ে সামনে অগ্রসর হলে আল সাফরা উপত্যকায় সৌদ আল কবিরের মুখোমুখি হয়। সৌদের সেনাবাহিনী ২০০ ঘোড়সওয়ার এবং প্রায় ১০,০০০ এর মত লোক নিয়ে সফলভাবে মদিনা প্রতিরোধ করে। তিনদিন লড়াইয়ের পর মিশরীয়রা পিছু হটে ইয়ানবুর ঘাঁটিতে ফিরে যায়।
বিশ্ব আবহাওয়া সংস্থা
বিশ্ব আবহাওয়া সংস্থা () :এটি ১৯১ সদস্য রাষ্ট্র ও রাজ্যেগুলোর আন্তসরকারী প্রতিষ্ঠানের একটি সভ্যপদ ।১৮৭৩ সালে,আন্তর্জাতিক আবহাওয়া সংস্থা থেকে এয় উত্‍পত্তি হয় ।বিশ্ব আবহাওয়া সংস্থা ১৯৫০ সালে প্রতিষ্ঠিত হয় ।আবহাওয়া
বিশ্ব আবহাওয়া দিবস
বেগুন ভর্তা
বেগুন ভর্তা হল একপ্রকার বাঙালি খাবার। এতে বেগুন আগুনের আঁচে পুড়িয়ে তেল, লবণ, পেয়াজ, মরিচ সহ অন্যন্য উপদান সহযোগে তৈরি একশ্রেণীর খাদ্য। বাংলাদেশ, ভারত এবং পাকিস্তানে বেগুন ভর্তা খাওয়া হয় তবে অঞ্চলভেদে এটা তৈরির পদ্ধতি এবং খাওয়ার রীতি কিছুটা ভিন্ন হয়। এটা প্রাথমিকভাবে বেগুন মিনমিনে মিহি করে প্রস্তুত করা একটি নিরামিষ খাবার। এটি কাঠকয়লা বা সরাসরি আগুনের ওপরে ভাজা হয়। এর ফলে এই ভর্তায় ধোঁয়াটে গন্ধ থাকে। প্রথাগতভাবে, এ খাবার প্রায়ই একটি দেশীয় খাবারের সঙ্গে খাওয়া হয়( বিশেষ করে পান্তা ও রুটি)। পাকিস্তান ও বাংলাদেশে বেগুন ভর্তা একটি জনপ্রিয় রন্ধনপ্রণালীর অংশ। তবে ভারতে এটা বিহার, পশ্চিমবঙ্গ, আসাম, ওড়িশাসহ অনেক রাজ্যের জনপ্রিয় খাদ্য। এ খাবারের স্থানীয় ভাষা উপর নির্ভর করে অনেক নাম আছে (হিন্দি: "बैंगन का भरता", গুজরাটি: "odo", মারাঠি: "wangyacha bharit")।
বেগুন ভর্তা করতে প্রয়োজনীয় উপকরণগুলো হলঃ
প্রথমে চুলা জ্বালিয়ে দিয়ে গোটা বেগুন আগুনের উপর ধরতে হয়। এসময় বেগুনকে ঘুরিয়ে ঘুরিয়ে পোঁড়াতে হয় যেন সমভাবে পুড়তে পারে। বেগুন পোঁড়াতে গেলে দেখা যাবে উপরের ত্বক কালচে হয়ে বেগুন নরম হয়ে গেলে চুলা বন্ধ করতে হয়। এবার কালো ত্বক তুলে ফেলতে হয়। এপর্যায়ে কাঁচা মরিচ কুচি ও পেঁয়াজ কুচি তেলে হালকা আঁচে ভাজা ভাজা করে নিতে হয়। এছাড়া পাকা মরিচও ব্যবহার করা হয়। এবার একটি বাটিতে মরিচ, পেঁয়াজ চটকে নিয়ে পোঁড়া বেগুন মাখাতে হবে। অনেকে বেগুন ভর্তায় ধনিয়া পাতা, সিদ্ধ ডিম, টমেটো ইত্যাদি ব্যবহার করেন।
বাঙালিরা সাধারণত খাবারের সাথে তরকারী হিসাবে এটি ব্যবহার করে। এছাড়া পহেলা বৈশাখ সহ অন্যন্য কিছু বাঙালি উৎসবে বেগুন ভর্তা পরিবেশিত হয়।
তামিল নাড়ু দক্ষিণ রাজ্য, তামিলদের তৈরি এই খাবারকে "kathrikai thayir kothsu" নামে ডাকা হয়। তার এ ভর্তা বানাতে বেগুন এবং সরিষা, লাল মরিচ এবং তিলের তেলের সঙ্গে মাখানো হয়। রেসিপির অন্তিম ধাপে মিশ্রণের সাথে দই (অ্যাংলো-ইন্ডিয়ান দই) যোগ করা হয় এবং ধনে পাতার সাথে সস দিয়ে পরিবেশিত হয়।
ভোজপুরী ভাষী অঞ্চলে এ ধরনের উত্তরপ্রদেশের পূর্ব অংশে এবং পশ্চিমে বিহারে এটা "বেইগান কা চোখা" নামে পরিচিত।
তৌহিদউল্লাহ
তৌহিদউল্লাহ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
তৌহিদউল্লাহর বাড়ি কুমিল্লার চৌদ্দগ্রাম উপজেলার জগন্নাথ ইউনিয়নের কাঠকড়া গ্রামে। তাঁর বাবার নাম আবদুল মান্নান ভূঁইয়া এবং মায়ের নাম আয়েশা খাতুন। তাঁর স্ত্রীর নাম পারভীন আক্তার। এ দম্পতির দুই মেয়ে।
১৯৭১ সালে ৬ ইস্ট বেঙ্গল রেজিমেন্টে কর্মরত ছিলেন তৌহিদউল্লাহ। তখন এই রেজিমেন্টের অবস্থান ছিল পাকিস্তানের পেশোয়ারে। তিনি ছুটিতে ছিলেন।
১৯৭১ সালের ৭ বা ৮ নভেম্বর। ফেনী জেলার বিলোনিয়া এলাকার অনেক স্থানে ছিল পাকিস্তানিদের মজবুত প্রতিরক্ষা। ৩১ অক্টোবর থেকে ওই এলাকায় বৃষ্টি হচ্ছিল। কয়েক দিন মুষলধারে বৃষ্টি হয়। এর মধ্যে যুদ্ধও চলছিল। সেদিনও টিপটিপ বৃষ্টির মধ্যেই সন্ধ্যার পর চিথলিয়ার কাছে মুহুরী নদীর পশ্চিমে ধানীকুণ্ডের দক্ষিণে তৌদিউল্লাহসহ ২০ জনের একটি দল রেকি করতে যান। তাঁর হাতে ছিল এলএমজি। তাঁদের উদ্দেশ্য ছিল শত্রুর অবস্থান ও শক্তি সম্পর্কে তথ্য সংগ্রহ করা। দুর্ভাগ্যবশত তাঁরা শত্রুর অ্যামবুশে পড়ে যান। পরে তাঁদের কোম্পানি কমান্ডার লেফটেন্যান্ট ইনাম-উজ-জামান খবর পেয়ে মুক্তিযোদ্ধাদের বড় একটি দল সেখানে পাঠান। তারা পাকিস্তানিদের পাল্টা আক্রমণ করে। মুক্তিযোদ্ধাদের পাল্টা আক্রমণে পাকিস্তানিরা পিছু হটতে বাধ্য হয়। অন্ধকারে হঠাৎ একসঙ্গে অনেক অস্ত্রের গর্জন শুরু হয়। ঝাঁকে ঝাঁকে গুলি। আচমকা আক্রমণে মুক্তিযোদ্ধারা সবাই অপ্রস্তুত। তৌহিদউল্লাহ একেবারে শত্রুর নাগালের মধ্যে। পজিশন নেওয়ার আগেই কয়েকটি গুলি এসে বিদ্ধ হলো তাঁর পায়ে। নিমেষে তাঁর শরীর যন্ত্রণায় কুঁকড়ে গেল। চোখের সামনে সহযোদ্ধা আজিজ গুলিবিদ্ধ হয়ে শহীদ হলেন। আহত হলেন আরও কয়েক সহযোদ্ধা। রক্তে ভেসে গেল জায়গাটা। রুদ্ধশ্বাস এক অবস্থা। ভাবনা-প্রস্তুতির সময় নেই। সহযোদ্ধা কেউ কেউ পাল্টা আক্রমণের চেষ্টা করলেন। তৌহিদউল্লাহও প্রাণপণে চেষ্টা করলেন; কিন্তু পারলেন না। বিশৃঙ্খল হয়ে পড়েছে তাঁদের গোটা দল। এমন অবস্থায় পশ্চাদপসরণ ছাড়া তাঁদের সামনে আর কোনো বিকল্প থাকল না। তৌহিদউল্লাহ মুক্তিবাহিনীর একজন সাহসী যোদ্ধা ছিলেন। তিনি ২ নম্বর সেক্টরের রাজনগর সাবসেক্টর এলাকার অন্তর্গত ফুলগাজী, মুন্সিরহাট, বন্ধুরহাটসহ আরও কয়েক স্থানে যুদ্ধ করেন। ২১ জুন পর্যন্ত বিলোনিয়া মুক্ত ছিল। সে সময় তিনি ফেনীর দক্ষিণে একটি ডিফেন্সে ছিলেন। ২১ জুন তিনটি হেলিকপ্টার এসে তাঁদের অবস্থানের ৫০০ গজ দূরে নামে। তাঁরা তখন ভেবেছিলেন, হেলিকপ্টারগুলো মুক্তিবাহিনীর। আসলে সেগুলো ছিল শত্রুর হেলিকপ্টার। যখন হেলিকপ্টার থেকে পাকিস্তানি সেনা নামতে থাকে, তখন তাঁদের ভুল ভাঙে। তৌহিদউল্লাহ তাঁর এলএমজি দিয়ে হেলিকপ্টার লক্ষ্য করে ব্রাশফায়ার করেন। কিন্তু তার আগেই হেলিকপ্টার অনেক ওপরে উঠে যায়। সেদিন সেখানে দুই পক্ষে ব্যাপক গোলাগুলি হয়।
হান্স ক্রিশ্চিয়ান ওরস্টেড
হান্স ক্রিশ্চিয়ান ওরস্টেড (; ; ১৪ অগাস্ট ১৭৭৭৯ মার্চ ১৮৫১) ছিলেন ড্যানিশ পদার্থবিজ্ঞানী এবং রসায়নবিদ যিনি আবিষ্কার করেছিলেন যে, তড়িৎ প্রবাহ চৌম্বক ক্ষেত্র তৈরি করে যা তড়িচ্চুম্বকত্বের একটি গুরুত্বপূর্ণ দিক। তিনি এখনো ওরস্টেডের লয়ের জন্য পরিচিত। তিনি উত্তর-কান্টিয় দর্শনের নতুন রুপ দেন এবং ১৯শ শতাব্দীর বিজ্ঞানের আগাম উন্নতি সাধন করেন।
১৮২৪ সালে, তিনি প্রাকৃতিক বিজ্ঞানের শিক্ষা প্রচারের জন্য (এসএনইউ) নামে একটি সমাজ গড়ে তোলেন। এছাড়াও তিনি পূর্ববর্তী অনেক প্রতিষ্ঠানের প্রতিষ্ঠাতা ছিলেন যেগুলো বর্তমানে ড্যানিশ আবহাওয়া ইনস্টিটিউট এবং ডেনিশ পেটেন্ট ও ট্রেডমার্ক অফিসে রপান্তরিত হয়। ওরস্টেড ছিলেন প্রথম আধুনিক চিন্তাবিদ যিনি প্রথম বিশদভাবে চিন্তার পরীক্ষা বর্ণনা করেন এবং নামকরণ করেন।
তিনি ছিলেন তথাকথিত ডেনিশ স্বর্ণযুগের নেতা হান্স ক্রিশ্চিয়ান এন্ডারসেনের ঘনিষ্ঠ বন্ধু এবং রাজনীতিবিদ ও আইনজ্ঞ এন্ডারস স্যান্ডো অরস্টেডের ভাই যিনি পরবর্তীতে ডেনিশ প্রধানমন্ত্রী হিসেবে দায়িত্ব পালন করেন (১৮৫৩-৫৪)।
সিজিএস পদ্ধতিতে চৌম্বক ক্ষেত্রের একক অরস্টেড (Oe) তার নামানুসারে করা হয়।
কঙ্কালীতলা
কঙ্কালীতলা হল ভারতের পশ্চিমবঙ্গ রাজ্যের বীরভূম জেলার বোলপুর মহকুমার একটি গ্রাম পঞ্চায়েত ও হিন্দু তীর্থ।
কঙ্কালীতলা বোলপুর শহর থেকে দূরে বোলপুর-লাভপুর রোডের উপর অবস্থিত। এই শহর কোপাই নদীর তীরে অবস্থিত। কঙ্কালীতলা বোলপুর—শ্রীনিকেতন ব্লকের অধীনস্থ একটি গ্রাম পঞ্চায়েত।
কঙ্কালীতলা গ্রাম পঞ্চায়েতের অধীনস্থ গ্রামগুলি হল: বেঙ্গুটিয়া, জলজলিয়া, কর্পটিকুড়ি, সাংরি মাহুলা, সাংরি, রাউতারা, গোপালপুর, কুচলি, ধুলটিকুড়ি, বাগদাউরা, বিশেঘাটা, আমদাহারা, ক্ষুদ্র আমদাহারা, পাথরঘাটা, কেশরাদিহি, সীতাপুর, পদ্মাবতীপুর, খোশ কদম্বপুর, উত্তর নারায়ণপুর ও লায়েক বাজার।
২০০১ সালের জনগণনা অনুসারে, কঙ্কালীতলা গ্রাম পঞ্চায়েতের জনসংখ্যা ১৯,২২৯।
সীমানা পুনর্নির্ধারণ কমিশনের সিদ্ধান্ত অনুসারে কঙ্কালীতলা গ্রাম পঞ্চায়েতটি নানুর বিধানসভা কেন্দ্র ও বোলপুর লোকসভা কেন্দ্রের অধীনস্থ।
কঙ্কালীতলা একটি শক্তিপীঠ। হিন্দু বিশ্বাস অনুসারে, দক্ষযজ্ঞের পর এখানে দেবী পার্বতীর কঙ্কাল পড়েছিল। এখানে দেবীর নাম দেবগর্ভা ও ভৈরবের নাম রুরু। কঙ্কালীতলায় অন্যান্য কিছু মন্দিরও আছে।
নিকোলাই রদেস্কু
নিকোলাই রদেস্কু (; ৩০ মার্চ ১৮৭৪, ক্যালিমানেস্তি – ১৬ মে ১৯৫৩, নিউ ইয়র্ক সিটি) ছিলেন একজন রোমানিয়ান সেনা কর্মকর্তা এবং রাজনীতিবিদ। তিনি কম্যুনিষ্ট শাসন-পূর্ব রোমানিয়ার সর্বশেষ প্রধানমন্ত্রী ছিলেন; তার শাসনকাল ছিলো ৭ ডিসেম্বর ১৯৪৪ থেকে ১ মার্চ ১৯৪৫ পর্যন্ত।
ফ্রেড কোরমাতসু
ফ্রেড টয়োসাবুরু কোরমাতসু (是 松 豊 三郎, ৩০ জানুয়ারি ১৯১৯ - ৩০ মার্চ ২০০৫) ছিলেন দ্বিতীয় বিশ্বযুদ্ধের সূত্রপাতের সময় মার্কিন যুক্তরাষ্ট্রের পশ্চিম উপকূলীয় অঞ্চলে বসবাসকারী একজন জাপানি বংশোদ্ভূত আমেরিকান নাগরিক। জাপানি নৌ ও বিমান বাহিনী পার্ল হারবার আক্রমণ কিছুদিন পরে প্রেসিডেন্ট ফ্রাঙ্কলিন ডি রুজভেল্ট 9066 নং নির্বাহী আদেশ জারি করেন, যাতে তিনি "সামরিক এলাকা" থেকে জাপানি বংশোদ্ভূত সব ব্যক্তিদের অপসারণ করতে তার মনোনীত প্রতিনিধি হিসাবে প্রতিরক্ষা মন্ত্রী ও সামরিক কমান্ডারকে অনুমোদন দেন এবং তাদেরকে 'অন্তরীণ শিবির'-এ স্থানান্তর করতে নির্দেশ দেন যা "জাপানি আমেরিকান অন্তরীণ" হিসাবে পরিচিত হয়। ফ্রেড কোরমাতসু এই যুদ্ধকালীন আদেশ মান্য করতে অস্বীকার করে তার নিজের বাড়ি ছেড়ে জাপানি আমেরিকানদের জন্য নির্ধারিত অন্তরীণ ক্যাম্পে রিপোর্ট করতে অস্বীকার করেন; ফলশ্রুতিতে তিনি গ্রেফতার এবং দোষী সাব্যস্ত হোন। মামলায় তিনি আপীল আদালতে হেরে যাবার পর অন্তরীন আদেশের 'সাংবিধানিক' যৌক্তিকতা চ্যালেঞ্জ করে মার্কিন যুক্তরাষ্ট্রের সুপ্রিম কোর্টে পুনরায় আপিল করেন; কিন্তু সেখানে তিনি ৬-৩ ভোটে পরাজিত হোন।
কর্ম (১৯৩৩-এর চলচ্চিত্র)
কর্ম (; ) ১৯৩৩ খ্রিস্টাব্দে মুক্তিপ্রাপ্ত একটি দ্বিভাষী চলচ্চিত্র।
চলচ্চিত্রটির বিষয়বস্তু পিতার অমতে প্রতিবেশী রাজ্যের রাজপুত্রের সাথে একজন রাজকন্যার প্রণয়। রাজকন্যার চরিত্রে দেবিকা রাণী ও রাজপুত্রের চরিত্রে হিমাংশু রায় অভিনয় করেন।
চলচ্চিত্র নির্মাতা হিমাংশু রায়ের আগের চলচ্চিত্রগুলির মতো কর্ম চলচ্চিত্রটিও ভারত, জার্মানি এবং যুক্তরাজ্যের নাগরিকদের সম্মিলিত প্রচেষ্টায় প্রযোজিত হয়। সম্পূর্ণ চলচ্চিত্রটি ভারতে অভিনয় করা হয়। এই চলচ্চিত্রে হিমাংশু রায় মুখ্য ভূমিকায় অভিনয় করেন। তিনি তাঁর স্ত্রী দেবিকা রাণীকে এই চলচ্চিত্রে মুখ্য নারী চরিত্রে অভিনয় করার সুযোগ করে দেন। কর্ম একজন ভারতীয় দ্বারা নির্মিত প্রথম ইংরেজি ভাষার চলচ্চিত্র এবং প্রথমদিকের চুম্বন দৃশ্যসম্বলিত ভারতীয় চলচ্চিত্রের একটি। এই চলচ্চিত্রে হিমাংশু এবং দেবিকার চুম্বন প্রায় চার মিনিট ধরে দৃশ্যায়িত করা হয়, এবং ২০১৪ সালের হিসাব মতো দীর্ঘ আশি বছর পরেও ভারতীয় চলচ্চিত্রে দীর্ঘতম চুম্বন দৃশ্যের রেকর্ড এই চলচ্চিত্রের কুক্ষিগত। দেবিকা রাণী এই চলচ্চিত্রে হিন্দি ও ইংরেজিতে একটি দোভাষী গান গেয়েছেন, যা বলিউডের প্রথম ইংরেজি গান হিসেবে গণ্য করা হয়।
হিন্দি ও ইংরেজি ভাষায় নির্মিত চলচ্চিত্রটি ১৯৩৩ সালের মে মাসে লন্ডনে প্রথম দেখানো হয়। উইন্ডসর এ রয়েল পরিবারের জন্য একটি বিশেষ পরিবেশনার পাশাপাশি, এই ছবিটি সমগ্র ইউরোপে সমাদৃত হয়। লন্ডনের সংবাদমাধ্যম দেবিকার অভিনয়ের প্রশংসা করায় তিনি আন্তর্জাতিক খ্যাত লাভ করেন। দ্য ডেইলি টেলিগ্রাফ পত্রিকায় এক সমালোচক দেবিকা রাণীর "সৌন্দর্য" এবং "কমনীয়তা" উল্লেখ করে তাকে প্রথম শ্রেণীর উদীয়মান তারকা আখ্যা দেন। ইংল্যান্ডে সাফল্য সত্ত্বেও ১৯৩৪ সালে ভারতে "নাগিন কি রাগিণী" নামে হিন্দিতে মুক্তিপ্রাপ্ত চলচ্চিত্রটি ভারতীয় দর্শকদের আকৃষ্ট করতে পারেনি। যাইহোক, এটি সমালচকদের দৃষ্টি আকৃষ্ট করে যা পরবর্তীতে তাকে ভারতীয় চলচ্চিত্রে অন্যতম প্রধান নায়িকার আসনে বসায়।
২০১৪-১৫ পাকিস্তান ক্রিকেট দলের বাংলাদেশ সফর
পাকিস্তান ক্রিকেট দল পূর্ব-নির্ধারিত সময়সূচী মোতাবেক ১৫ এপ্রিল থেকে ১০ মে, ২০১৫ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ৩টি একদিনের আন্তর্জাতিক, ১টি টুয়েন্টি২০ আন্তর্জাতিক ও ২টি টেস্ট খেলায় প্রতিদ্বন্দ্বিতায় অবতীর্ণ হয়। এছাড়াও, দলটি বাংলাদেশ ক্রিকেট বোর্ড একাদশের বিপক্ষে ৫০-ওভারের প্রস্তুতিমূলক খেলায় অংশ নেয়।
একদিনের আন্তর্জাতিকে বাংলাদেশ প্রথমবারের মতো পাকিস্তানের বিপক্ষে সিরিজ জয়সহ ৩-০ ব্যবধানে বাংলাওয়াশ করে। এছাড়াও একমাত্র টুয়েন্টি২০ আন্তর্জাতিকে জয় পায়। তবে টেস্ট সিরিজে পাকিস্তান ১-০ ব্যবধানে সিরিজ জয় করে। সম্প্রচারস্বত্ত্বের কারণ সিরিজটি ড্যান কেক সিরিজ নামে পরিচিতি পায়।
৭ এপ্রিল হাতে আঘাত পাওয়ায় শোয়েব মাকসুদকে সফর থেকে বাদ দেয়া হয়। তার পরিবর্তে ক্যাপবিহীন সাদ নাসিমকে অন্তর্ভুক্ত করা হয়। ১১ এপ্রিল পিঠের আঘাতের দরুণ সোহেল খানকে বাইরে রাখা হয় ও একদিনের আন্তর্জাতিক দলে জুনাইদ খানকে অন্তর্ভুক্ত করা হয়। তিনি অবশ্যসহ টুয়েন্টি২০ আন্তর্জাতিক ও টেস্ট দলের সদস্য রয়েছেন। টেস্টে তার পরিবর্তে ইমরান খানকে স্থলাভিষিক্ত করা হয়। ১৬ এপ্রিল হাতের আঘাতের দরুণ ইয়াসির শাহকে বাদ দিলে একদিনের দলে জুলফিকার বাবর অন্তর্ভুক্ত হন। ১৮ এপ্রিল এহসান আদিলকে একদিনের আন্তর্জাতিক থেকে প্রত্যাহার করলে উমর গুল তার স্থলাভিষিক্ত হন। ২২ এপ্রিল বাংলাদেশ দল তাদের টুয়েন্টি২০ আন্তর্জাতিকের জন্য দল ঘোষণা করে। তন্মধ্যে ক্যাপবিহীন অবস্থায় লিটন দাস ও মুস্তাফিজুর রহমানকে অন্তর্ভুক্ত করা হয়। ২৪ এপ্রিল বাংলাদেশ টেস্ট দলের নাম ঘোষণা করা হয়। হ্যামস্ট্রিংয়ের আঘাতের ফলে রাহাত আলীকে টেস্ট সিরিজের বাইরে রাখা হয়।
নিম্নবর্ণিত কর্মকর্তাগণ খেলা পরিচালনা করছেন:
ক্যালাথিয়া লোসানেরি
ক্যালাথিয়া লোসানেরি (বৈজ্ঞানিক নাম: "Calathea loeseneri") হচ্ছে Marantaceae পরিবারের অন্তর্গত একটি উদ্ভিদ প্রজাতি। এটি সাধারণত পেরু, ব্রাজিল, কলম্বিয়া, ইকুয়েডর ও বলিভিয়ায় পাওয়া যায়। এটা ১.২ মিটার উচ্চতা (৪ফুট) পর্যন্ত বৃদ্ধি হতে পারে।
"ক্যালাথিয়া লোসানেরি" তার উৎপত্তিস্থলে বাইরে ব্যাপকভাবে একটি অলঙ্কারসমৃদ্ধকারী প্রজাতি হিসাবে চাষ করা হয়।
ক্যালাথিয়া লুইজা
ক্যালাথিয়া লুইজা (বৈজ্ঞানিক নাম: "Calathea louisae") হচ্ছে ক্যালাথিয়া এর অন্তর্গত একটি উদ্ভিদ প্রজাতি। এটি উৎপত্তি ব্রাজিলে হলেও ব্রাজিলের বাইরে এটি অলংকারসামগ্রী হিসেবে চাষ হয়ে থাকে।
ক্যালাথিয়া লুইজা একটি ঔষুধি উদ্ভিদ যা ৪০ সে.মি পর্যন্ত লম্বা হয়। পাতা ২২ সে,মি পর্যন্ত লম্বা ও ১০ সে.মি প্রস্থ হয়।
সুলতানি
সুলতানি একটি উসমানীয় স্বর্ণ মুদ্রা। সুলতান দ্বিতীয় মুহাম্মদের সময় এই মুদ্রা প্রথম প্রস্তুত করা হয়। এর ওজন ৩.৪৫ গ্রাম। সুলতানি প্রাচীন উসমানীয় মুদ্রা এবং এটি আলতিন বলেও পরিচিত।
সূরা আস-ছাফফাত
আস ছাফ্‌ফাত , (, ((সারিবদ্ধভাবে দাঁড়ানো), মুসলমানদের ধর্মীয় গ্রন্থ কুরআনের ৩৭তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১৮২টি।
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।
১)শপথ তাদের যারা সারিবদ্ধ হয়ে দাঁড়ানো, 
২)অতঃপর ধমকিয়ে ভীতি প্রদর্শনকারীদের, 
৩) অতঃপর মুখস্থ আবৃত্তিকারীদের- 
৪) নিশ্চয় তোমাদের মাবুদ এক। 
৫) তিনি আসমান সমূহ, যমীনও এতদুভয়ের মধ্যবর্তী সবকিছুর পালনকর্তা এবং পালনকর্তা উদয়াচলসমূহের।
৬) নিশ্চয় আমি নিকটবর্তী আকাশকে তারকারাজির দ্বারা সুশোভিত করেছি। 
৭) এবং তাকে সংরক্ষিত করেছি প্রত্যেক অবাধ্য শয়তান থেকে। 
৮) ওরা ঊর্ধ্ব জগতের কোন কিছু শ্রবণ করতে পারে না এবং চার দিক থেকে তাদের প্রতি উল্কা নিক্ষেপ করা হয়। 
৯) ওদেরকে বিতাড়নের উদ্দেশে। ওদের জন্যে রয়েছে বিরামহীন শাস্তি। 
১০) তবে কেউ ছোঁ মেরে কিছু শুনে ফেললে জ্বলন্ত উল্কাপিন্ড তার পশ্চাদ্ধাবন করে।
১১) আপনি তাদেরকে জিজ্ঞেস করুন, তাদেরকে সৃষ্টি করা কঠিনতর, না আমি অন্য যা সৃষ্টি করেছি? আমিই তাদেরকে সৃষ্টি করেছি এঁটেল মাটি থেকে। 
১২) বরং আপনি বিস্ময় বোধ করেন আর তারা বিদ্রুপ করে। 
১৩) যখন তাদেরকে বোঝানো হয়, তখন তারা বোঝে না। 
১৪) তারা যখন কোন নিদর্শন দেখে তখন বিদ্রূপ করে। 
১৫) এবং বলে, কিছুই নয়, এযে স্পষ্ট যাদু।
أَئِذَا مِتْنَا وَكُنَّا تُرَابًا وَعِظَامًا أَئِنَّا لَمَبْعُوثُونَ
16.আমরা যখন মরে যাব, এবং মাটি ও হাড়ে পরিণত হয়ে যাব, তখনও কি আমরা পুনরুত্থিত হব?
أَوَآبَاؤُنَا الْأَوَّلُونَ
17.আমাদের পিতৃপুরুষগণও কি?
قُلْ نَعَمْ وَأَنتُمْ دَاخِرُونَ
18.বলুন, হ্যাঁ এবং তোমরা হবে লাঞ্ছিত।
فَإِنَّمَا هِيَ زَجْرَةٌ وَاحِدَةٌ فَإِذَا هُمْ يَنظُرُونَ
19.বস্তুতঃ সে উত্থান হবে একটি বিকট শব্দ মাত্র-যখন তারা প্রত্যক্ষ করতে থাকবে।
وَقَالُوا يَا وَيْلَنَا هَذَا يَوْمُ الدِّينِ
20.এবং বলবে, দুর্ভাগ্য আমাদের! এটাই তো প্রতিফল দিবস।
هَذَا يَوْمُ الْفَصْلِ الَّذِي كُنتُمْ بِهِ تُكَذِّبُونَ
21.বলা হবে, এটাই ফয়সালার দিন, যাকে তোমরা মিথ্যা বলতে।
احْشُرُوا الَّذِينَ ظَلَمُوا وَأَزْوَاجَهُمْ وَمَا كَانُوا يَعْبُدُونَ
22.একত্রিত কর গোনাহগারদেরকে, তাদের দোসরদেরকে এবং যাদের এবাদত তারা করত।
مِن دُونِ اللَّهِ فَاهْدُوهُمْ إِلَى صِرَاطِ الْجَحِيمِ
23.আল্লাহ ব্যতীত। অতঃপর তাদেরকে পরিচালিত কর জাহান্নামের পথে,
وَقِفُوهُمْ إِنَّهُم مَّسْئُولُونَ
24.এবং তাদেরকে থামাও, তারা জিজ্ঞাসিত হবে;
مَا لَكُمْ لَا تَنَاصَرُونَ 
25.তোমাদের কি হল যে, তোমরা একে অপরের সাহায্য করছ না?
بَلْ هُمُ الْيَوْمَ مُسْتَسْلِمُونَ
26.বরং তারা আজকের দিনে আত্নসমর্পণকারী।
وَأَقْبَلَ بَعْضُهُمْ عَلَى بَعْضٍ يَتَسَاءلُونَ
27.তারা একে অপরের দিকে মুখ করে পরস্পরকে জিজ্ঞাসাবাদ করবে।
قَالُوا إِنَّكُمْ كُنتُمْ تَأْتُونَنَا عَنِ الْيَمِينِ
28.বলবে, তোমরা তো আমাদের কাছে ডান দিক থেকে আসতে।
قَالُوا بَل لَّمْ تَكُونُوا مُؤْمِنِينَ
29.তারা বলবে, বরং তোমরা তো বিশ্বাসীই ছিলে না।
وَمَا كَانَ لَنَا عَلَيْكُم مِّن سُلْطَانٍ بَلْ كُنتُمْ قَوْمًا طَاغِينَ
30.এবং তোমাদের উপর আমাদের কোন কতৃত্ব ছিল না, বরং তোমরাই ছিলে সীমালংঘনকারী সম্প্রদায়।
প্রথম আয়াতের وَالصَّافَّاتِ শব্দ থেকে এই সূরার নামকরণ করা হয়েছে।
অলিম্পিকে আলজেরিয়া
আলজেরিয়া ১৯৬৪ সালে অলিম্পিক গেমসে প্রথম অংশগ্রহণ করে। ১৯৭৬ গ্রীষ্মকালীন অলিম্পিক বয়কট ছাড়া ১৯৬৪ সালে থেকে প্রতিটি গ্রীষ্মকালীন অলিম্পিকে দেশটি অংশগ্রহণ করে। এছাড়াও আলজেরিয়া শীতকালীন অলিম্পিক গেমসে তিনবার ক্রীড়াবিদ পাঠিয়েছে।
আউলিয়াখানা নদী
আউলিয়াখানা নদী বাংলাদেশের নীলফামারী জেলার জলঢাকা উপজেলার একটি নদী। এটি জলঢাকার নিম্নাঞ্চল থেকে উৎপত্তি হয়ে কিশোরগঞ্জ উপজেলার ঘাঘট নদীতে পড়েছে। এই নদীর তীরে জলঢাকা উপজেলা সদর অবস্থিত। নদীর দৈর্ঘ্য ২৮ কিমি। গভীরতা ২ মিটার। নদী অববাহিকার আয়তন ৮০ বর্গ কিমি।
আউলিয়াখানার পানিপ্রবাহ মৌসুমী প্রকৃতির। জানুয়ারি থেকে মে মাস পর্যন্ত নদীতে প্রবাহ থাকে না। জুলাই মাসে বর্ষা মৌসুমে সবচেয়ে বেশি প্রবাহ থাকে।তখন প্রবাহের পরিমাণ ৮৩.২০ ঘনমিটার/সেকেন্ড থাকে। নদীতে পানির গভীরতা তখন ২ মিটার হয়। এ নদীতে জোয়ার-ভাটার প্রভাব আছে। সাধারণত বন্যায় নদীর দুকূল প্লাবিত হয় ও পার্শ্ববর্তী জনপদের ক্ষতি সাধন করে। এই নদীর উপর আউলিয়াখানা সেতু ও জলঢাকা সেতু নির্মিত হয়েছে।
ভূমিজ
ভূমিজ হল ভারতের পশ্চিমবঙ্গ, অসম, ওড়িশা ও ঝাড়খণ্ড (বিশেষত বৃহত্তর সিংভূম জেলায়) রাজ্যে বসবাসকারী একটি আদিবাসী উপজাতি। এরা অস্ট্রোএশিয়াটিক ভাষাগোষ্ঠীর মুন্ডারি ভাষায় কথা বলে। কোথায় কোথাও ভূমিজরা বাংলা প্রভৃতি স্থানীয় প্রধান ভাষাতেও কথা বলে।
২০০১ সালের জনগণনা অনুসারে পশ্চিমবঙ্গে ৩৩৬,৪৩৬ জন ভূমিজ বাস করেন। এই রাজ্যের তফসিলি জাতি ও উপজাতিদের ৭.৬% ভূমিজ। ওড়িশায় ভূমিজের সংখ্যা ২৪৮,১১৪ থেকে ৩২১,৫২৯-এর মধ্যে। এখানে এরা দ্বাদশ বৃহত্তম উপজাতি গোষ্ঠী। ঝাড়খণ্ডে ভূমিজদের সংখ্যা ১৬৪,০২২ থেকে ১৯২,০২৪-এর মধ্যে। অসম রাজ্যে ভূমিজদের সংখ্যা প্রায় ১৫০,০০০।
ভূমিজ শব্দের অর্থ ‘ভূমিপুত্র’। ঝাড়খণ্ডে হিন্দুধর্মে ধর্মান্তরিত আদিবাসী উপজাতিগুলির একটি হল ভূমিজ। ভূমিজ কোলরা পদবী হিসেবে ‘সিং’ শব্দটি ব্যবহার করে।
পশ্চিমবঙ্গের পশ্চিমাঞ্চলের জেলাগুলিতে ভূমিজদের প্রাধান্য দেখা যায়। যদিও সংখ্যাতাত্ত্বিক দিক থেকে তারা সাঁওতাল ও বাউড়িদের থেকে অনেক পিছনে। তারা মূলত কাঁসাই ও সুবর্ণরেখা নদীর মধ্যবর্তী অঞ্চলে বাস করেন। প্রাচীনকালে সম্ভবত উত্তরে পঞ্চকোট অবধি এদের বসতি ছিল। কিন্তু আর্যদের (কুর্মিদের সাহায্যে) তাড়নার ফলে এরা দক্ষিএ সরে আসে। বর্তমানে ধলভূম, বরাভূম, পাটকুম ও বাঘমুন্ডি এলাকাতেই ভূমিজরা বাস করে।
ছোটোনাগপুর মালভূমির নিকটবর্তী অঞ্চলে বসবাসকারী ভূমিজরা মুন্ডারি ভাষার সঙ্গে নিজেদের যোগাযোগ এখনও বজায় রেখেছেন। কিন্তু পূর্বাঞ্চলের ভূমিজরা বাংলা ভাষাকে নিজেদের ভাষা রূপে গ্রহণ করেছে। ধলভূম অঞ্চলের ভূমিজরা সম্পূর্ণভাবে হিন্দুধর্মে ধর্মান্তরিত হয়েছে। ব্রিটিশ যুগে এবং তার কিছু আগেও অনেক ভূমিজ জমিদার হয়ে রাজা উপাধি গ্রহণ করেছিল। অন্যদের বলা হত সর্দার। সবাই যদিও সমাজে উচ্চ মর্যাদা পাওয়ার লক্ষ্যে নিজেদের ক্ষত্রিয় বলে দাবি করতেন।
অলিম্পিকে আর্জেন্টিনা
আর্জেন্টিনা প্রথম ১৯০০ সালে অলিম্পিক গেমসে অংশগ্রহণ করে।
আর্জেন্টেনীয় ক্রীড়াবিদরা গ্রীস্মকালীন অলিম্পিক গেমস এ মোট ৭০টি পদক জিতেছে। এদের মধ্যে ২৪টি এসেছে বক্সিং থেকে। অন্যান্য প্রতিযোগিতার চেয়ে আর্জেন্টিনা এই ইভেন্টে বেশি পদক অর্জন করে। দেশটি এখনো পর্যন্ত শীতকালীন অলিম্পিক গেমস এ কোন পদক জিতেনি।
১৯২৩ সালে আর্জেন্টিনা জাতীয় অলিম্পিক কমিটি গঠন এবং তা স্বীকৃতি লাভ করে।
বুয়েনস এয়ার ২০১৮ গ্রীষ্মকালীন যুব অলিম্পিকে আর্জেন্টিনাকে স্পনসর করবে।
১৯০০ গ্রীষ্মকালীন অলিম্পিকে আর্জেন্টিনা
ফ্রান্সের প্যারিসে অনুষ্ঠিত ১৯০০ গ্রীষ্মকালীন অলিম্পিকে আর্জেন্টিনা থেকে একজন ক্রীড়াবিদ অংশ নেয়।
শালি নদী
শালি নদী হল দামোদর নদের একটি উপনদী। এটি ভারতের পশ্চিমবঙ্গ রাজ্যের বাঁকুড়া জেলার উত্তরাঞ্চলে প্রবাহিত। এই নদীর উৎপত্তি গাং দুয়া ড্যাম। এটি মেজিয়া ও বাঁকুড়া শহরের মাঝামাঝি অঞ্চলে প্রবাহিত। ইন্দাস থানার অধীনস্থ সমসার গ্রামে এটি দামোদরে মিশেছে।
মুহাম্মদ নজিব
মুহাম্মদ নজিব (, ; ২০ ফেব্রুয়ারি ১৯০১ – ২৮ আগস্ট ১৯৮৪) ছিলেন মিশরের প্রথম রাষ্ট্রপতি। ১৯৫৩ সালের ১৮ জুন মিশর একটি প্রজাতন্ত্র ঘোষিত হওয়ার পর ১৯৫৪ সালের ১৪ নভেম্বর পর্যন্ত তিনি এই পদে ছিলেন। নজিব ও জামাল আবদেল নাসের মিশরীয় বিপ্লবের প্রাথমিক নেতা ছিলেন। এই বিপ্লবের ফলে মিশর ও সুদানে মুহাম্মদ আলি রাজবংশের অবসান হয়। নাসেরের সাথে মতপার্থক্যের ফলে তাকে চাপের মুখে পদত্যাগ করতে হয়। পরের ১৮ বছর তিনি গৃহবন্দী ছিলেন। ১৯৭২ সালে রাষ্ট্রপতি আনোয়ার সাদাত তাকে মুক্তি দেন।
১৯০৮ গ্রীষ্মকালীন অলিম্পিকে আর্জেন্টিনা
ইংল্যান্ডের লন্ডনে অনুষ্ঠিত ১৯০৮ গ্রীষ্মকালীন অলিম্পিকে আর্জেন্টিনা থেকে একজন ক্রীড়াবিদ অংশ নেয়। গ্রীষ্মকালীন অলিম্পিকে এটি তাদের দ্বিতীয় উপস্থিতি ছিল। এর আগে তারা ১৯০০ গ্রীষ্মকালীন অলিম্পিকে অংশগ্রহণ করে।
১৯২০ গ্রীষ্মকালীন অলিম্পিকে আর্জেন্টিনা
বেলজিয়ামের এন্টওয়ার্পে অনুষ্ঠিত ১৯২০ গ্রীষ্মকালীন অলিম্পিকে আর্জেন্টিনা অংশ নেয়। ১৯০০ এবং ১৯০৮ সালে মাত্র একজন করে ক্রীড়াবিদ পাঠানোর পর এই প্রথম আর্জেন্টিনা একটি সম্পূর্ণ দল পাঠায়।
১৯২০ অলিম্পিকে একজন বক্সার আর্জেন্টিনার প্রতিনিধিত্ব করে। বক্সিং এ দেশটির প্রথম উপস্থিতি ছিল এটি। এঙ্গেল রদ্রিগেজ প্রতিযোগিতার প্রথম রাউন্ডেই পরাজিত হন।
১৯২৮ শীতকালীন অলিম্পিকে আর্জেন্টিনা
১৯২৮ শীতকালীন অলিম্পিকে আর্জেন্টিনা প্রথমবারের মত অংশগ্রহণ করে। দেশটি দুইটি ববশ্লেজ দল পাঠায়, যারা প্রতিযোগিতায় যথাক্রমে চতুর্থ ও পঞ্চম স্থানে নিজেদের খেলা শেষ করে।
ইউসূফ মোহাম্মদ ইসমাঈল বারী-বারী
ইউসূফ মোহাম্মদ ইসমাঈল বারি-বারি (; মৃত্যু ২৭ মার্চ ২০১৫) ছিলেন একজনসোমালীয় রাজনীতিবিদ এবং কূটনৈতিকবিদ। ২০০৭ সালে তিনি কূটনৈতিক কার্যক্রমে যোগ দেয়।মৃত্যুর আগ পর্যন্ত তিনি সুইজারল্যান্ডের রাষ্ট্রদূত ছিলেন। ৪ এপ্রিল ২০০৮ থেকে তিনি জাতিসংঘের পার্লামেন্ট প্রতিনিধি ছিলেন।তার এক স্ত্রী এবং এক সন্তান ছিল।
২০১৫ সালে ২৭ মার্চ আল শিহাব জঙ্গীর মাক্কা আল মুকারমা হোটেলে গুলির স্বীকার হন।এরপরে তিনি চিকিৎসাধীন অবস্থায় হাসপাতালে মারা যান।
কমন সেন্স (পুস্তিকা)
কমন সেন্স হল টমাস পেইন রচিত একটি ক্ষুদ্র পুস্তিকা বা প্যাম্ফলেট। ১৭৭৫-৭৬ সালে রচিত এই পুস্তিকাটি ১৭৭৬ সালে আমেরিকার জনসাধারনের মাঝে গ্রেট বৃটেনের কাছ থেকে স্বাধীনতা অর্জনে প্রয়োজনে যুদ্ধ করার জন্য অনুপ্রাণিত করেছে। এ পুস্তিকায় সহজ ও সাবলীল ভাষায় স্বাধীনতার তাৎপর্য ও তাৎক্ষণিক প্রয়োজনীয়তার বিষয়টি তুলে ধরা হয়েছে। জানুয়ারি ১০, ১৭৭৬ সালে আমেরিকান বিপ্লবের শুরুতে বেনামে প্রকাশিত এই পুস্তিকাটি তাৎক্ষণাৎ সার্বজনীন হয়ে ওঠে এবং এর বিক্রি আর বিতরণের ব্যাপকতা এতই বিশাল ছিল যে পানশালা থেকে শুরু করে সভা-সমাবেশে এটি উচ্চ স্বরে পাঠ করা হতো।
জর্জ ওয়াশিংটন তাদের সমস্ত সৈন্যবাহিনীকে এটি পড়িয়েছিল, এমনকি যখন বৃটিশ সেনারা বোস্টনের চারপাশ ঘিরে রয়েছিল তখনও। সেসময়কার উপনিবেশের জনসংখ্যার (২.৫ মিলিয়ন) অনুপাতে কমন সেন্স ছিল আমেরিকার ইতিহাসে সবচেয়ে বেশি বিক্রিত এবং বিতরণকৃত পুস্তিকা। ২০০৬ সাল পর্যন্ত এটি ছিল আমেরিকার সর্বকালের শ্রেষ্ঠ বিক্রিত প্রকাশনা।
ছাতনা সমষ্টি উন্নয়ন ব্লক
ছাতনা সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার অন্তর্গত একটি প্রশাসনিক বিভাগ। এই ব্লকটি ছাতনা থানার অন্তর্গত। ছাতনা এই ব্লকের সদর।
ছাতনা অক্ষ-দ্রাঘিমাংশে অবস্থিত। এটি বাঁকুড়া শহর থেকে দূরে বাঁকুড়া-পুরুলিয়া রোডের উপর অবস্থিত। এই শহরের উত্তর-পূর্বে শুশুনিয়া অবস্থিত।
ছাতনা ব্লকের আয়তন ৪৪১ বর্গ কিলোমিটার।
ছাতনা ব্লক / পঞ্চায়েত সমিতির অধীনস্থ গ্রাম পঞ্চায়েতগুলি হল: আড়া, ছাতনা ১, ছাতনা ২, ধবন, ঘোষগ্রাম, জামতোড়া, ঝুনকা, জিরা, মেট্যালা, শালদিহা, শুশুনিয়া ও তেঘড়ি।
ছাতনা ব্লক এলাকার মাটি এবড়োখেবড়ো, লাল ও ল্যাটেরাইট। এটি নিরক্ষীয় শুষ্ক উপ-আর্দ্র এলাকা। এখানকার বার্ষিক বৃষ্টিপাতের পরিমাণ ১১০০ থেকে ১৪০০ মিলিমিটার। ছাতনার তাপমাত্রা সর্বাধিক ৪৫ ডিগ্রি সেন্টিগ্রেট ও সর্বনিম্ন ১০ ডিগ্রি সেন্টিগ্রেট। এই অঞ্চলে অনেক টিলা ও উপত্যকা দেখা যায়। এখানে ভূমিক্ষয় বেশি হয়। কৃষিকাজ নির্ভর করে বৃষ্টিপাতের উপর। ভূগর্ভস্থ জল সজহে পাওয়া যায় না।
২০০১ সালের জনগণনা অনুসারে, ছাতনা ব্লকের জনসংখ্যা ১৬৯,১৪১। এর মধ্যে ৮৫,৫৬২ জন পুরুষ ও ৮৩,৫৭৯ জন মহিলা। ১৯৯১-২০০১ দশকে ছাতনার জনসংখ্যা বৃদ্ধির হার ৮.৩২%।
উইকিমিডিয়া প্রকল্প
উইকিমিডিয়া প্রকল্প একটি উইকি-ভিত্তিক প্রকল্প যা উইকিমিডিয়া ফাউন্ডেশন কর্তৃক পরিচালিত, একটি অলাভজনক সংগঠন যেটি সান ফ্রান্সিস্কো, ক্যালিফোর্নিয়ায় ২০০৩ সালে প্রতিষ্ঠিত। এই ফাউন্ডেশন অনেক ফ্রি সফটওয়্যার এবং ফ্রি বিষয়বস্তু প্রকল্পের পরিচালনা করে থাকে, যা নিচে তালিকাভুক্ত করা হল।
উইকিবিশ্ববিদ্যালয়
উইকিবিশ্ববিদ্যালয় উইকি-ভিত্তিক পরিবারের একটি প্রকল্প যা মিডিয়াউইকি সফটওয়্যারের মাধ্যমে চালিত এবং উইকিমিডিয়া ফাউন্ডেশন কর্তৃক পরিচালিত।
হাতিম তায়ি
হাতিম আল তায়ি বা হাতিম তায়ি () (দাতা হাতেম বলেও পরিচিত), পূর্ণ নাম হাতিম ইবনে আবদুল্লাহ ইবনে সাদ আত তায়ি ছিলেন তায়ি গোত্রের একজন আরব খ্রিষ্টান কবি। সাহাবি আদি ইবনে হাতিম তার ছেলে। দানশীলতার জন্য তিনি প্রবাদপুরুষে পরিণত হন এবং বর্তমান সময়েও কারো দানশীলতাকে তার সাথে তুলনা করা হয়।
হাতিম তায়ি আরব উপদ্বীপের হাইল অঞ্চলে বসবাস করতেন। তিনি ৫৭৮ সালে মারা যান। হাইলের তুওয়ারিনের তাকে দাফন করা হয়েছে। আরব্য রজনীতে তার কবরের কথা বলা হয়েছে।
বিখ্যাত ফারসি কবি শেখ সাদি তার গুলিস্তানে লিখেছেন, "হাতিম তাই বেঁচে নেই কিন্তু তার উজ্জ্বল নাম সদগুণের জন্য চিরকাল বিখ্যাত হয়ে থাকবে।" তার লেখা বুস্তানেও তিনি হাতিম তায়ির প্রশংসা করেছেন।
হাতিম তায়িকে নিয়ে দেশ ও ভাষাভেদে বিভিন্ন বই লেখা হয়েছে। এছাড়াও চলচ্চিত্র এবং টিভি সিরিজও নির্মিত হয়েছে।
১৭শ শতাব্দীর অরিয়েন্টালিস্ট ডি হারবেলটের মতে হাতিম তায়ির কবর আরবের আনোয়ারাজ গ্রামে অবস্থিত।
কিসসায়ে হাতিম তায়ি দক্ষিণ এশিয়ায় খুব জনপ্রিয়। হাতিম তায়িকে নিয়ে কয়েকটি চলচ্চিত্র এই গল্পকে ভিত্তি করে নির্মিত হয়েছে। এতে তার পূর্ব পুরুষ ও সদগুণ বিষয়ে সংক্ষিপ্ত বর্ণনা রয়েছে। "But come with old Khayyam, and leave the Lot
উইকিমিডিয়া অধ্যায়ের তালিকা
উইকিমিডিয়া চ্যাপ্টার বা উইকিমিডিয়া অধ্যায় উইকিমিডিয়া প্রকল্পের স্বার্থ উন্নীত করার জন্য তৈরি জাতীয় বা উপ-জাতীয় অভালজনক সংগঠন, যেমন স্থানিয়ভাবে উইকিপিডিয়া। চ্যাপ্টারসমূহ উইকিমিডিয়া ফাউন্ডেশনের আইনত স্বাধীন, অণুমোদন কমিটির স্বীকৃতি পাওয়ার পর ফাউন্ডেশনের "চ্যাপ্টার চুক্তি" অণুযায়ী প্রবেশ করতে পারে, এবং ফাউন্ডেশন ওয়েবসাইটের উপর এর কোন নিয়ন্ত্রণ থাকে না। এই সংগঠন আঞ্চলিক সম্মেলন, আউটরিচ এবং বিশ্বব্যাপী ঘটনা যেমন উইকিম্যানিয়া সংগঠিত করে থাকে। জানুয়ারী ২০১৫ সালের হিসেবে ৪১টি স্বীকৃত উইকিমিডিয়া চ্যাপ্টার রয়েছে।
ই-রিডার
একটি ই-রিডার (যাকে ই-বুক রিডার বা ই-বুক যন্ত্রও বলা হয়) হল এমন একটি বহনসক্ষম বৈদ্যুতিক যন্ত্র যা তৈরি করা হয়েছে ডিজিটাল ইলেক্ট্রনিক বই এবং সাময়িকপত্র পড়ার জন্য।
লেখা প্রদর্শন করতে পারে এমন যেকোন যন্ত্রই ই-রিডারের মত কাজ করে কিন্তু বিশেষ ই-রিডার কাজের জন্য তৈরি করা যন্ত্রগুলোতে বিশেষ ধরনের সুবিধা থাকে যা বহনযোগ্যতা, পড়া (বিশেষ করে রোদের আলোয়) এবং ব্যাটারির কার্যক্ষমতা ইত্যাদি। হাজার হাজার ছাপানো বই একটি মাত্র ই-রিডারে ডিজিটাল বই হিসেবে জমা থাকতে পারে এবং প্রয়োজনে আরো জমা রাখা যেতে পারে।
ই-বুক
একটি ইলেক্ট্রনিক বুক (যাকে ই-বুক, ইবুক, ডিজিটাল বুক বা ই-সংস্করনও বলা হয়) হল একটি বই যার প্রকাশনা করা হয়েছে ডিজিটাল আকারে, যাতে সাধারণ বইয়ের মতই লেখা, ছবি, চিত্রলেখ ইত্যাদি রাখা হয়েছে এবং এগুলো কম্পিউটার বা অন্যান্য ইলেক্ট্রনিক যন্ত্রে পড়া যায়। যদিও কখনো কখনো বলা হয় ছাপানো বইয়ের ইলেক্ট্রনিক সংস্করন, তবুও অনেক ই-বই আছে যাদের কোন ছাপানো বই নেই। বাণিজ্যিকভাবে প্রস্তুত করা এবং বিক্রিত ই-বই সাধারনত ই-রিডারে পড়ার উপযোগি করে বানানো হয়। যদিও যে কোন যন্ত্রেই (প্রদর্শন সক্ষম) এটি চালানো যায় যেমন কম্পিউটার, ট্যাবলেট এবং স্মার্টফোন ইত্যাদি।
ই-বুকের মাধ্যমে পড়াশোনার আগ্রহ আমেরিকায় বাড়ছে, ২০১৪ সালেই ২৮ ভাগ লোকের ই-বুক রয়েছে যার পরিমাণ ২০১৩ সালে ছিল ২৩ ভাগ। এই বৃদ্ধির কারণ ৫০ ভাগ আমেরিকান ২০১৪ সালের শেষ নাগাদ শুধু মাত্র ই-রিডার বা ট্যাবলেট যন্ত্র ক্রয় করেছে যার পরিমাণ ছিল ৩০ ভাগ ২০১৩ সালের শেষ নাগাদ।
ওপেন হ্যান্ডসেট এল্যায়েন্স
ওপেন হ্যান্ডসেট এল্যায়েন্স হল ৮৪টি সংগঠনের সম্মিলনে গঠিত সংঘ যার উদ্দেশ্য মোবাইল যন্ত্রের জন্য মুক্ত মান তৈরি করা। সদস্য সংগঠনগুলো হল গুগল, এইচটিসি, সনি, ডেল, ইন্টেল, মটোরোলা, কোয়ালকম, টেক্সাস ইনস্ট্রুমেন্টস, স্যামসাং, এলজি, টি-মোবাইল, স্প্রীন্ট কর্পোরেশন, এনভিডিয়া এবং উইন্ড রিভার সিস্টেমস।
এটি প্রতিষ্ঠিত হয় ২০০৭ সালের ৫ই নভেম্বর গুগলের নেতৃত্বে ৩৪ সদস্য নিয়ে, যাতে মোবাইল হ্যান্ডসেট প্রস্তুতকারক, এপ্লিকেশন প্রস্তুতকারক, কিছু মোবাইল অপারেটর এবং চিপ নির্মাতা প্রতিষ্ঠান ছিল। এনড্রয়েড এই সংঘের প্রধান সফটওয়্যার মুক্ত উৎসের লাইসেন্স ভিত্তিক এবং অন্যান্য মোবাইল প্ল্যাটফর্ম যেমন অ্যাপল, মাইক্রোসফট, নকিয়া (সিমবিয়ান), এইচপি (পালম), স্যামসাং/ইন্টেল (টাইজেন, বাডা) এবং ব্ল্যাকবেরির সাথে প্রতিযোগিতা করেছে।
এনড্রয়েড প্ল্যাটফর্ম তৈরির প্রচেষ্টার অংশ হিসেবে, ওএইচএ'র সদস্যদের চুক্তিগতভাবে এনড্রয়েডের সাথে সামঞ্জস্য নয় এমন যন্ত্র প্রস্তুত করা নিষিদ্ধ।
রাত্রিকালীন নির্গমন
রাত্রিকালীন নির্গমন () বা স্বপ্নদোষ হল ঘুমন্ত দশায় স্বতঃস্ফূর্তভাবে অর্থাৎ কোন সক্রিয় কর্মকান্ড ব্যতিরেকে স্বয়ংক্রিয়ভাবে রাগমোচন ঘটা, যেখানে পুরুষ বা ছেলেদের ক্ষেত্রে বীর্যপাত ঘটে এবং মহিলা বা মেয়েদের ক্ষেত্রে শুধু রাগমোচন বা সিক্ততা বা উভয় ঘটে থাকে। স্বপ্নদোষ বয়ঃসন্ধি বা উঠতি তারুণ্যে সবচেয়ে বেশী ঘটে থাকে, তবে কোন কোন ক্ষেত্রে বয়ঃসন্ধিকাল পার হবার অনেক পরেও এটি ঘটতে পারে। মহিলাদের ক্ষেত্রে যোনিপথ পিচ্ছিল থাকা সকল ক্ষেত্রে স্বপ্নদোষের বিষয়ে নিশ্চয়তা প্রদান করতে পারে না।
মানব সন্তান বিশেষত ছেলেরা, বয়ঃসন্ধিকালে পৌঁছালে তাদের বীর্যথলিতে বীর্য এবং অন্ডকোষে শুক্রাণু তৈরি হয়। সময়ের সাথে সাথে বীর্য ক্রমাগত বীর্যথলিতে জমা হতে থাকে। বীর্যথলির ধারণক্ষমতা পূর্ণ হওয়ার পর নিদ্রারত অবস্থায় অনিচ্ছাকৃতভাবে বীর্যপথে বীর্যপাত ঘটে দেহে বীর্যের ভারসাম্য নিয়ন্ত্রিত হয়, একেই স্বপ্নদোষ বলা হয়। স্বপ্নদোষের সময় অনেকে স্বপ্নে অবচেতনভাবে যৌন কর্মকাণ্ডের প্রতিচ্ছবি অবলোকন করেন, তবে উক্ত অনুভূতি ছাড়াও স্বপ্নদোষ সঙ্ঘটিত হয়। ব্যক্তিবিশেষের ক্ষেত্রে স্বপ্নদোষে বীর্যপাতের পরিমাণ কম বা বেশী হতে পারে। স্বপ্নদোষ নারীদের ক্ষেত্রেও হতে পার, তবে তাঁর মাত্রা পুরুষদের তুলনায় অনেক কম। এছাড়া মেয়েদের স্বপ্নদোষের ফলে সাধারণত বীর্য নির্গত হয় না, ফলে তা স্বপ্নদোষ কিনা সেটি সহজে চিহ্নিত বা নির্ণয় করা যায় না।
স্বপ্নদোষ একটি স্বাভাবিক প্রক্রিয়া, এটি কোন শারীরিক সমস্যা নয়। এটি প্রজননক্ষম জীব হিসেবে মানব প্রজাতির স্বাভাবিকভাবে বেড়ে ওঠার একটি অংশ। বয়ঃসন্ধিকালে দেহের যৌন বৈশিষ্ট্যসমূহ বর্ধনের ফলাফলস্বরূপ এটি ঘটে থাকে। স্বপ্নদোষ সঙ্ঘটনের ধারাবাহিকতার ক্ষেত্রে স্থান ও বয়সভেদে ব্যাপক বিভিন্নতা পরিলক্ষিত হয়। কিছু পুরুষ দাবি করেন যে তারা যে সময়কালটিতে সঙ্গম অথবা স্বমেহন কোনভাবেই যৌনকর্মে সক্রিয় হন না, কেবল তখনই এটি ঘটে থাকে। কিছু পুরুষ তাঁদের টিন এজার বয়সে বা উঠতি কৈশোরে বহুসংখ্যকবার স্বপ্নদোষের সম্মুখীন হয়েছেন, আর বাকি পুরুষদের জীবনে একবারও এটি ঘটেনি। যুক্তরাষ্ট্রে, ৮৩% পুরুষ জীবনে কোন না কোন সময়ে স্বপ্নদোষের অভিজ্ঞতা লাভ করেছেন। বয়ঃসন্ধিকালে যারা নতুনভাবে স্বপ্নদোষের অভিজ্ঞতা লাভ করেন তারা অনেকেই প্রথমদিকে একে স্বাভাবিকভাবে গ্রহণ করতে পারেন না এবং আতঙ্ক ও হীনম্মন্যতা বোধ করেন। বয়স বাড়ার সাথে সাথে স্বপ্নদোষের পরিমাণ ধীরে ধীরে কমে যেতে থাকে। এছাড়াও স্বপ্নদোষ হতে নানা কারণে পারে, যেমনঃ
মুখ্য কারণঃ
গৌণ বা অনিশ্চিত কারণঃ
বয়ঃসন্ধিকালে কারো কারো স্বপ্নদোষ নাও হতে পারে , এতে এটা প্রমাণ করে না যে তার সমস্যা আছে। আবার নিয়মিত হস্থমৈথুনের প্রভাবে স্বপ্নদোষের পরিমাণ হ্রাস পায়। স্বপ্নদোষের সাথে সবসময় স্বপ্ন দেখার সম্পর্ক নাও থাকতে পারে। যেহেতু স্বাভাবিক নিয়মিত স্বপ্নদোষ কোন সমস্যা নয়, তাই এর কোন চিকিৎসা নেই। তবে অস্বাভাবিক বা অতিরিক্ত স্বপ্নদোষের ব্যাপারে চিকিৎসকগণ বিভিন্ন পরামর্শ দিয়ে থাকেন।
রাজা হরিশচন্দ্র
রাজা হরিশচন্দ্র () দাদাসাহেব ফালকে দ্বারা প্রযোজিত ও পরিচালিত ও ১৯১৩ খ্রিস্টাব্দে মুক্তিপ্রাপ্ত একটি নির্বাক চলচ্চিত্র, যা চলচ্চিত্রের ইতিহাসে প্রথম পূর্ণ দৈর্ঘ্যের ভারতীয় চলচ্চিত্র হিসেবে গণ্য হয়।
চলচ্চিত্রটি ভারতীয় পৌরাণিক চরিত্র হরিশচন্দ্রের জীবনের ওপর ভিত্তি করে নির্মিত হয়েছে। চলচ্চিত্রের শুরুতেই রাজা রবি বর্মার আঁকা স্ত্রী-পুত্র সহ হরিশচন্দ্রের একটি চিত্র দেখানো হয়েছে। ধার্মিক রাজা হরিশচন্দ্র কিভাবে বিশ্বামিত্রকে দেওয়া প্রতিশ্রুতি রক্ষার সম্মানে একে একে তাঁর রাজ্য, স্ত্রী ও সন্তানদের বলিপ্রদান করেন, সেই কাহিনীকে কেন্দ্র করে এই চলচ্চিত্র নির্মিত হয়েছে। চলচ্চিত্রের শেষে হরিশচন্দ্রের সত্যরক্ষার নীতিতে মুগ্ধ দেবতারা তাঁকে তাঁর পূর্ব গৌরব ও পরিবারকে ফিরিয়ে দেন।
দত্তাত্রেয় দামোদর দাবকে নামক একজন মারাঠি মঞ্চ অভিনেতা হরিশচন্দ্রের ভূমিকায় অভিনয় করেন। হরিশচন্দ্রের পত্নী তারামতীর ভূমিকায় আন্না সলুঙ্কে নামক একজন পুরুষ অভিনেতা অভিনয় করেন। দাদাসাহেব ফালকের পুত্র বালচন্দ্র ফালকে হরিশচন্দ্রের পুত্র রোহতাশের ভূমিকায় অভিনয় করেন।
দাদাসাহেব ফালকে, পরবর্তীকালে যিনি ভারতীয় চলচ্চিত্রের জনক রূপে গণ্য হয়েছেন এই চলচ্চিত্রের প্রযোজক ও পরিচালক ছিলেন। তিনি দাদর মেইন রোডে তাঁর স্টুডিওতে এই চলচ্চিত্রের সেট নির্মাণ করেন। এই চলচ্চিত্রটি দাদাসাহেব ফালকে দ্বারা নির্মিত প্রথম পূর্ণদৈর্ঘ্যের চলচ্চিত্র। ৪০ মিনিট সময়ের ৩৭০০ ফুট দৈর্ঘ্যের রীলযুক্ত চলচ্চিত্রটি নির্মাণ করতে সাত মাস একুশ দিন সময় লাগে।
দাদাসাহেব ফালকে চিত্রকর রাজা রবি বর্মার অঙ্কনশৈলী দ্বারা বহুলাংশে প্রভাবিত ছিলেন। হিন্দু পৌরাণিক ঘটনাগুলির ওপর রাজা রবি বর্মার চিত্রগুলিকে দাদাসাহেব চলচ্চিত্রে নিয়ে আসেন।
চলচ্চিত্রটিতে স্ত্রীচরিত্র সহ সকল ভূমিকায় পুরুষরা অভিনয় করেন। দাদাসাহেব এই চলচ্চিত্রে নারীদের অভিনয়ে আনার বহু চেষ্টা করেও ব্যর্থ হন। সেই কারণে তিনি হরিশচন্দ্রের পত্নী তারামতীর ভূমিকায় একজন কমনীয় পুরুষকে খুঁজতে গিয়ে আন্না সলুঙ্কে নামক একজন হোটেলের রাঁধুনিকে আবিষ্কার করেন, যিনি পরবর্তীকালে বেশ কয়েকটি চলচ্চিত্রে স্ত্রী চরিত্রে অভিনয় করে জনপ্রিয় হন।
এই চলচ্চিত্র নির্মাণের ঘটনাকে কেন্দ্র করে ২০০৯ খ্রিস্টাব্দে হরিশচন্দ্রাচী ফ্যাক্টরী নামক একটি মারাঠি চলচ্চিত্র নির্মিত হয়।
১৯১৩ খ্রিস্টাব্দের ২১শে এপ্রিল বম্বে শহরের গ্র্যান্ট রোডের অলিম্পিয়া থিয়েটারে শহরের কয়েকজন বিখ্যাত ব্যক্তিত্ব ও সংবাদমাধ্যমের প্রতিনিধিদের সামনে প্রথম দেখানো হয়। ১৯১৩ খ্রিস্টাব্দের ৩রা মে বম্বে শহরের করোনেশন সিনেমায় জনগণের দর্শনের জন্য মুক্তি দেওয়া হয়। প্রথমে চলচ্চিত্রটির একটিমাত্র প্রিন্ট নির্মিত হলেও দ্রুত জনপ্রিয়তা ও বাণিজ্যিক ভাবে সফলতা লাভ করায় গ্রামীণ অঞ্চলে দেখানোর জন্য দাদাসাহেব চলচ্চিত্রটির অনেকগুলি প্রিন্ট তৈরী করেন।
রাজা হরিশচন্দ্র চলচ্চিত্রটি মুক্তিলাভ করার প্রায় এক বছর পূর্বে দাদাসাহেব তোর্নের চলচ্চিত্র শ্রী পুন্ডলিক ১৯১২ খ্রিস্টাব্দের ১৮ই মে মুক্তিলাভ করে। সেই কারণে রাজা হরিশচন্দ্র চলচ্চিত্রটিকে প্রথম ভারতীয় চলচ্চিত্র হিসেবে গণ্য করার ব্যাপারে বিতর্ক তৈরী হয়েছে। অপরদিকে একটি জনপ্রিয় মারাঠি নাটকের রেকর্ডিং তৈরী করে সেটিকে চলচ্চিত্রের রূপ দেওয়ায় শ্রী পুন্ডলিককে অনেকেই চলচ্চিত্র হিসেবে গণ্য করেন না।
রাজা হরিশচন্দ্র চলচ্চিত্রে চারটি রীল থাকলেও বর্তমানে পুণের রাষ্ট্রীয় ফিল্ম সংগ্রহালয়ে প্রথম ও শেষ রীলটি অবশিষ্ট রয়েছে। যদিও অনেক ঐতিহাসিক মনে করেন, এই রীল দুটি ১৯১৭ খ্রিস্টাব্দের সত্যবাদী রাজা হরিশচন্দ্র নামক চলচ্চিত্রের অংশ।
আবদুর রহমান বিন ফয়সাল
আবদুর রহমান বিন ফয়সাল আল সৌদ (১৮৫০–১৯২৮) ( / ALA-LC: "‘Abd ar Raḥman bin Fayṣal") ছিলেন দ্বিতীয় সৌদি রাষ্ট্রের শেষ শাসক। তিনি ফয়সাল বিন তুর্কির ছেলে এবং আধুনিক সৌদি আরবের প্রতিষ্ঠাতা আবদুল আজিজ ইবনে সৌদের বাবা।
আবদুর রহমানের ভাই সৌদ ও আবদুল্লাহ ১৮৬৫ সালে ক্ষমতার লড়াইয়ে লিপ্ত হয়েছিলেন। ১৮৭১ সালে সৌদ রিয়াদ দখল করে নেয়ার পর আবদুর রহমান ও তার ভাই মুহাম্মদ তার সাথে যোগ দেয়ার সিদ্ধান্ত নেন। আবদুর রহমানকে উসমানীয়দের কাছ থেকে সাহায্য বিষয়ে আলোচনার জন্য বাগদাদে পাঠানো হয়েছিল তবে তিনি ব্যর্থ হয়েছিলেন। দুই বছর পর তিনি পূর্ব দিকের আল হাসা মরূদ্যান জয় করার চেষ্টা চালান তবে অভিযানে সফলতা আসেনি। এখানে এসময় আবদুল্লাহ অবস্থান করছিলেন। আবদুর রহমান রিয়াদ ফিরে যান। ১৮৭৫ সালে সৌদের মৃত্যুর পর আবদুর রহমানকে তার উত্তরসুরি হিসেবে গ্রহণ করা হয়। কিন্তু এক বছরের মধ্যে আবদুল্লাহ রিয়াদ দখল করে নেন। আবদুর রহমানকে ক্ষমতা ত্যাগ করতে হয়।
১৮৮৭ সালে সৌদ বিন ফয়সালের ছেলেরা আবদুল্লাহকে বন্দী করতে সক্ষম হন। হাইলের আল রশিদ আমিররা আবদুর রহমানে বিনিময়ে আবদুল্লাহর মুক্তি আদায় করতে সমর্থ হন। আবদুল্লাহকে হাইল নিয়ে যাওয়া হয় এবং একজন রশিদি আমির তাকে রিয়াদ শাসনের জন্য নিয়োগ দেন। ১৮৮৭ সালে একটি বিদ্রোহে আবদুর রহমানের উত্থান হয়। তিনি রিয়াদ দখল করেন। তবে সীমানা বৃদ্ধির জন্য তার চেষ্টা বিপর্যয় নিয়ে আসে। ১৮৮৯ সালে আবদুর রহমান আল সৌদের অবিসংবাদিত নেতা হলে তিনি পুনরায় রিয়াদ দখল করে নেন। শেষপর্যন্ত সৌদি বাহিনী মুলায়দার যুদ্ধে পরাজিত হলে দ্বিতীয় সৌদি রাষ্ট্রের পতন ঘটে এবং আবদুর রহমান ও তার পরিবারের সদস্যরা পালিয়ে যান।
আবদুর রহমানের পরিবার রাব আল খালি মরুভূমির দিকে মুরা বেদুইনদের এলাকায় চলে যান। পরে তারা বাহরাইনের আল খলিফা পরিবার ও চূড়ান্তভাবে কুয়েতের আল সাবাহ পরিবারের কাছে আশ্রয় লাভ করেছিলেন। আবদুর রহমান কুয়েতে ওয়াহাবি মতাদর্শ ভিত্তিক রাষ্ট্র প্রতিষ্ঠার চেষ্টা করেছিলেন।
১৯০১ সালে সারিফের যুদ্ধে পরাজয়ের পর তিনি তার শাসন ফিরে পাওয়ার চেষ্টা থেকে সরে আসেন। পরের বছরগুলোতে তার ছেলে আবদুল আজিজ ইবনে সৌদের গঠিত নতুন রাষ্ট্রে তিনি ইমাম হিসেবে সম্মানিত হতেন এবং দেশের আধ্যাত্মিক নেতা হিসেবে বিবেচিত হতেন। অন্যদিকে আবদুল আজিজ শাসন ও সামরিক ক্ষেত্রে কর্তৃত্ব দেন। ১৯২৮ আলে আবদুর রহমান রিয়াদে মারা যান।
কমলাবাঈ গোখলে
কমলাবাঈ কামাট বা কমলাবাঈ গোখলে প্রথম ভারতীয় চলচ্চিত্র অভিনেত্রী ছিলেন।
কমলাবাঈ কামাটের পিতা আনন্দ ননোস্কর বম্বে শহরে স্যার জামশেদজি জিজিভাই স্কুল অব আর্ট নামক প্রতিষ্ঠানে ইতিহাসের অধ্যাপক ছিলেন। কমলাবাঈয়ের মাতা দুর্গাবাঈ কামাট পরবর্তীকালে তাঁর কন্যার সাথে প্রথম ভারতীয় চলচ্চিত্র অভিনেত্রী হিসেবে গণ্য হন। কমলাবাঈয়ের সঙ্গে পরবর্তীকালে রঘুনাথরাও গোখলের বিবাহ হয়। কমলাবাঈ তিন জন সন্তানের জন্ম দেন।
১৯১৩ খ্রিস্টাব্দে পরিচালক দাদাসাহেব ফালকে তাঁর রাজা হরিশচন্দ্র চলচ্চিত্রের জন্য কোন অভিনেত্রীর সন্ধান না পাওয়ায় আন্না সলুঙ্কে নামক একজন পুরুষকে দিয়ে নারী চরিত্রে অভিনয় করান। কিন্তু মোহিণী ভস্মাসুর নামক তাঁর পরবর্তী চলচ্চিত্রে কমলাবাঈকে মুখ্য নারী চরিত্রে অভিনয়ের সুযোগ করে দেন। কমলাবাঈয়ের মাতা দুর্গাবাঈ কামাটও এই চলচ্চিত্রে পার্বতীর চরিত্রে অভিনয় করেন। ১৯৩০-এর দশকে কমলাবাঈ বীর সাভারকরের পরিচালিত উশাপ নামক নাটকে অভিনয় করেন। তিনি দীর্ঘ ছয় দশক ধরে ৩৫টি চলচ্চিত্রে অভিনয় করেন।
হেলমাট ডায়েটল
'হেলমাট ডায়েটল' (২২ জুন ১৯৪৪ – ৩০ মার্চ ২০১৫) ছিলেন একজন জার্মান চলচ্চিত্র পরিচালক এবং লেখক। তিনি ব্যাড ঊইসিতে জন্মগ্রহণ করেন। জার্মানির মিউনিখ শহরে বড় হন। ৭০ বছর বয়সে ফুসফুস ক্যান্সারে মারা যান।
১৯৫৮ সালে ডায়েটল ব্যাকারণ বিদ্যালয়ে পড়া সম্পূর্ণ করে। তারপরে ডায়েটল রঙ্গমঞ্চ আর শিল্প ইতিহাস নিয়ে পড়েন। তারপর তিনি মিউনিক কাম্মেরস্পীয়েল রঙ্গমঞ্চের প্রধান ফটোগ্রাফার এবং সহকারী পরিচালক হন।
১৯৯৮ সালে তিনি ৪৮তম বার্লিন চলচ্চিত্র উৎসব এ তিনি জুরির সদস্য ছিলেন।
তিনি ৩০মার্চ, ২০১৫ মিউনিখে মারা যান।.
ফ্রেড রবশাহম
ফ্রেড অট্টো রবশাহম (২৯ জুন ১৯৪৩– ২৬ মার্চ ২০১৫) ছিলেন নওরীয় চলচ্চিত্র অভিনেতা।তিনি ইতালীয় চলচ্চিত্রেও অভিনয় করেছেন।
১ মুহররম
১ মুহররম () ইসলামি বর্ষপঞ্জির প্রথম মাস মুহররমের প্রথম দিন এবং একই সঙ্গে হিজরী বছরেরও ১ম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
গুস্তাভ ফ্রীদোলিন
পের গুস্তাব এডভার্ড ফ্রীদোলিন (জন্ম ১০ মে ১৯৮৩) হলেন একজন সুয়েডীয় রাজনীতিবিদ।২০১৪ সালের অক্টোবরের ৩ তারিখ থেকে তিনি সুইডেনের শিক্ষামন্ত্রী।
ফ্রীদোলিন জন্মগ্রহণ করেছিলেন ভিত্তোসোজো, হাসলেহোম পৌরসভা, স্ক্যানে বিভাগ, সুইডেন। তিনি ১৯৯৯ সালে গ্রীন পার্টি নামক সুইডেনের রাজনীতি দলে যোগ দেয়। তিনি ১৯৯৯ থেকে ২০০৩ সালের ভিতরে সুইডেনের গ্রীন পার্টীর যুব বক্তা ছিলেন। তিনি ২০০২ সাল থেকে ২০০৬ সাল স্টকহলোহম পৌরসভার সুইডেনের পার্লামেন্টের সদস্য ছিলেন।তিনি ১৯ বছর বয়সে সুইডেনের নেতা হন। ২০১০ সাল পর্যন্ত তিনি সুইডেনের সবচেয়ে যুব নেতা ছিলেন।কিন্তু অ্যাবেন অ্যালেন ২০১০ সালে রেকর্ডটি ভেঙ্গে দেয়। Alongside with:  Sofi Löfstedt1999–2001Zaida Catalán2001–2003
২ মুহররম
২ মুহররম () ইসলামি বর্ষপঞ্জির প্রথম মাস মুহররমের দ্বিতীয় দিন এবং একই সঙ্গে হিজরী বছরেরও ২য় দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
৩ মুহররম
৩ মুহররম () ইসলামি বর্ষপঞ্জির প্রথম মাস মুহররমের তৃতীয় দিন এবং একই সঙ্গে হিজরী বছরেরও ৩য় দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
৪ মুহররম
৪ মুহররম () ইসলামি বর্ষপঞ্জির প্রথম মাস মুহররমের চতুর্থ দিন এবং একই সঙ্গে হিজরী বছরেরও ৪র্থ দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
৫ মুহররম
৫ মুহররম () ইসলামি বর্ষপঞ্জির প্রথম মাস মুহররমের পঞ্চম দিন এবং একই সঙ্গে হিজরী বছরেরও ৫ম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
সুয়েজ সংকট
সুয়েজ সংকট বা ত্রিপক্ষীয় আগ্রাসন হল ১৯৫৬ সালে ইসরায়েল, ব্রিটেন ও ফ্রান্স কর্তৃক মিশর আক্রমণ। এর উদ্দেশ্য ছিল সুয়েজ খালের উপর পশ্চিমা নিয়ন্ত্রণ পুনপ্রতিষ্ঠিত করা এবং মিশরের রাষ্ট্রপতি জামাল আবদেল নাসেরকে ক্ষমতাচ্যুত করা। লড়াই শুরু হওয়ার পর যুক্তরাষ্ট্র, সোভিয়েত ইউনিয়ন ও জাতিসংঘ তিন আক্রমণকারী পক্ষকে সরে আসতে বাধ্য করে।
১৯৫৬ সালের ২৯ অক্টোবর ইসরায়েল মিশরের সিনাই উপদ্বীপ আক্রমণ করে। ব্রিটেন ও ফ্রান্স কর্তৃক যুদ্ধবিরতির একটি যৌথ আল্টিমেটাম জারি করা হলে তা উপেক্ষা করা হয়েছিল। নভেম্বরের ৫ তারিখ ব্রিটেন ও ফ্রান্সের প্যারাট্রুপাররা সুয়েজ খাল অঞ্চলে অবতরণ করে। মিশরীয়রা পরাজিত হয় তবে তারা খাল দিয়ে জাহাজ চলাচল বন্ধ করে দেয়। সরকারের অস্বীকার সত্ত্বেও এটি পরিষ্কার ছিল যে ইসরায়েলি আগ্রাসন ও এর পরবর্তী ইঙ্গ-ফরাসি আক্রমণ তিন দেশের পূর্ব পরিকল্পিত ছিল।
তিন মিত্রপক্ষ তাদের কয়েকটি সামরিক উদ্দেশ্য অর্জন করতে সফল হয়। কিন্তু সুয়েজ খাল অকেজো হয়ে পড়ে এবং যুক্তরাষ্ট্র ও সোভিয়েত ইউনিয়ন তাদের সরে যাওয়ার জন্য চাপ প্রয়োগ করতে থাকে। যুক্তরাষ্ট্রের রাষ্ট্রপতি ডোয়াইট ডি. আইজেনহাওয়ার ব্রিটেনকে আক্রমণ না করার জন্য সতর্ক করেছিলেন। এসময় তিনি ব্রিটিশ অর্থ ব্যবস্থার প্রতি হুমকি প্রদান করেন। ইতিহাসবিদদের মতে এই সংকটের পর পরাশক্তি হিসেবে ব্রিটেনের ভূমিকা শেষ হয়। ১৯৫৬ সালের অক্টোবর থেকে ১৯৫৭ সালের মার্চ পর্যন্ত সুয়েজ খাল বন্ধ ছিল। ইসরায়েল তার কিছু উদ্দেশ্যপূরণ করে। এর মধ্যে ছিল তিরান প্রণালি দিয়ে যাতায়াতের স্বাধীনতা।
সংঘর্ষের ফলাফল দাঁড়ায় মিশর-ইসরায়েল সীমান্তে জাতিসংঘ কর্তৃক শান্তিরক্ষী বাহিনী মোতায়েন, ব্রিটিশ প্রধানমন্ত্রী এন্টোনি ইডেনের পদত্যাগ, কানাডিয়ান পররাষ্ট্রমন্ত্রী লিস্টার পিয়ারসনের নোবেল শান্তি পুরস্কার লাভ এবং এই ঘটনা সোভিয়েত ইউনিয়নকে হাঙ্গেরি আক্রমণ করতে উৎসাহিত করেছিল বলে মত রয়েছে।
"The following links are not functioning as of 6 December 2009. They are retained here for reference."
৬ মুহররম
৬ মুহররম () ইসলামি বর্ষপঞ্জির প্রথম মাস মুহররমের ষষ্ঠ দিন এবং একই সঙ্গে হিজরী বছরেরও ৬ষ্ঠ দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
সরফরোশী কী তমন্না
সরফরোশী কী তমন্না () ভারতীয় স্বাধীনতা সংগ্রামী রামপ্রসাদ বিসমিল দ্বারা রচিত একটি উর্দু কবিতা। ভারতীয় স্বাধীনতা সংগ্রামীদের আত্মত্যাগের প্রতি শ্রদ্ধার নিদর্শনপূর্বক এই কবিতাটি রচিত হয়।
১৯৬৫ খ্রিস্টাব্দে ভগৎ সিংয়ের জীবনের ওপর ভিত্তি করে নির্মিত ও মনোজ কুমার অভিনীত শহীদ নামক চলচ্চিত্রে এই কবিতা ব্যবহৃত হয়। পরবর্তীকালে ২০০২ খ্রিস্টাব্দে দ্য লিজেন্ড অব ভগৎ সিং, ২০০৬ খ্রিস্টাব্দে রং দে বসন্তী এবং ২০০৯ খ্রিস্টাব্দে গুলাল ইত্যাদি চলচ্চিত্রে এই কবিতা ব্যবহৃত হয়।
অস্ট্রিয়া জাতীয় ক্রিকেট দল
অস্ট্রীয় ক্রিকেট দল অস্ট্রিয়ার ক্রিকেটের প্রতিনিধি।
অস্ট্রিয়া ১৯৯২ সালে আইসিসি-তে নির্বাচিত হয় এবং বর্তমানে আইসিসি-এর অনুমোদিত সদস্য।
অস্ট্রিয়া ক্রিকেট দল, অস্ট্রীয় ক্রিকেট ক্লাবের খেলোয়াড়দের নিয়ে গঠিত যারা নিয়মিতভাবে অস্ট্রীয় ক্রিকেট লীগে অংশ নেয়। এই জাতীয় দলটি আইসিসি এর খেলোয়াড় নির্বাচিত হওয়ার যোগ্যতার বিধি অনুসারে গঠিত। এই জাতীয় দলে মিশ্রিতভাবে অস্ট্রীয় নাগরিক, বাসিন্দা এবং পাসপোর্টধারীরা খেলতে পারে এবং সরবচ্চো দুইজন বিদেশি খেলতে পারে যারা ৪ বছর ধরে সেখানে বসবাস করছে।"নিম্নের তালিকায় ইউরোপীয় ক্রিকেট চ্যাম্পিয়নশিপ-এ অংশগ্রহণকারী ১৩ জনের নাম রয়েছে।
টুইঙ্কল খান্না
টুইঙ্কল খান্না বা টিনা যতীন খান্না (জন্ম- ২৯ ডিসেম্বর, ১৯৭৪) একজন চলচ্চিত্র প্রযোজক ও প্রাক্তন বলিউড ও তেলুগু চলচ্চিত্র অভিনেত্রী। খান্না ১৯৯৫ সালে বারসাত চলচ্চিত্রের জন্য সেরা নবাগত নারী চরিত্রের জন্য ফিল্ম ফেয়ার পুরস্কার জয় করেন। তিনি বলিউড অভিনেতা অক্ষয় কুমারের স্ত্রী এবং সাবেক অভিনেত্রী ডিম্পল কাপাডিয়া ও প্রয়াত অভিনেতা রাজেশ খান্নার মেয়ে। ২০০১ সালে চলচ্চিত্র শিল্প থেকে বিদায় নেয়ার পর খান্না ইন্টেরিয়র ব্যবসায় মনোনিবেশ করেন এবং বর্তমানে তিনি দ্য হোয়াইট উইন্ডোজ নামের প্রতিষ্ঠানের অংশীদার।
মিশা (পত্রিকা)
মিশা () একটি শিক্ষামূলক, বিনোদনমূলক মাসিক পত্রিকা যার পাঠক মূলত প্রিস্কুল ও প্রাথমিক বিদ্যালয়ের ছেলেমেয়েরা। এটি ১৯৮৩-র জুলাইে প্রথম প্রকাশিত হয়। ১৯৮০ সালের মস্কো অলিম্পিকের ম্যাসকট মিশার নামানুসারে এই পত্রিকাটি নামকরণ করা হয়।
সোভিয়েত আমলে মিশা সারা পৃথিবীর প্রায় ৩৫টি দেশে ৮টি আন্তর্জাতিক ভাষায় প্রকাশিত ও পরিবেশিত হত। এর মূল লক্ষ্য ছিল পশ্চিমা পাঠকদের কাছে সোভিয়েত শিশুদের জীবনকে তুলে ধরা। তবে ৯০-এর দশক থেকে মিশার মূল পরিবেশনা রাশিয়ার মধ্যেই হচ্ছে।
এই পত্রিকাটিতে অনেক ধরণের শিক্ষামূলক উপাদান রয়েছে। একটি বিভাগে মজাদার অনুশীলনীর মাধ্যমে রুশ, ইংরেজি ও জার্মান ভাষা শিক্ষা দেওয়া হয়। এছাড়াও বিভিন্ন বিভাগে রয়েছে ইতিহাসের বিনোদনমূলক পাঠ, বিখ্যাত চিত্রকরদের আঁকা ছবির গল্প, গল্পের মাধ্যমে প্রকৃতি ও প্রাণীজগতের কথা, রাশিয়ার বিভিন্ন অঞ্চলের বাচ্চাদের লেখা চিঠি, ধাঁধা এবং নিজে নিজেই বিভিন্ন হাতের কাজ শেখার পাঠ। মিশাতে কমিকস, ধ্রূপদী সাহিত্যের গল্পকে ছবির মাধ্যমে প্রকাশ করার পাশাপাশি আধুনিক রাশিয়ার শ্রেষ্ঠ শিশুসাহিত্যিকদের লেখা ছোট গল্প, কবিতা এবং ধাঁধা প্রকাশিত হয়। এই পত্রিকাটি শিশুপাঠকদের জন্য চিঠি লেখা, ছবি আকাঁ, কবিতা ও গল্প লেখার প্রতিযোগিতা পরিচালনা করে এবং যেগুলি প্রতিমাসে প্রকাশিত হয়।